Плътта на Дзен, костите на Дзен, Пол Репс
Плътта на Дзен, костите на Дзен, Пол Репс
-----------------------------------------


***Клacичecки дзeнбудиcтки и пpeд-дзeнбудиcтки тeкcтoвe***


**Какво е Дзен?** Човек би могъл да каже, че е една от най-дълбоките религиозни философии, достигнати някога в този мрачен свят. Това е вярно, но не е онова, което Дзен е. Би могло да се каже, че е една от най-влиятелните естетически системи, създадени някога, свързана пряко с китайската пейзажна живопис, с японските изкуства на подреждане на цветя и чайната церемония, с вътрешния ритъм на Далечния изток. Всичко това също е вярно, но не е онова, което Дзен е.

Всеки може да отвори тази книга на последната страница, която спокойно би могла да е и първата, и да намери там един празен абзац като отговор на въпроса над него. Но дори и това не е истинското Е на Дзен.

Въпросът никога не може да има отговор, защото при отговарянето Дзен ще престане да съществува. А Дзен действително съществува триумфално и под много имена навсякъде, където човекът търси начин на живот, религия, естетика – както става достатъчно ясно от множеството примери в тази книга.

„Плътта на Дзен, костите на Дзен“ всъщност предлага четири книги в една. Книги, които със сигурност биха заели високо място в дзен-будисткия канон, ако Дзен беше толкова не-Дзен, че да има свещено писание.
„101 дзен-истории“ разказва за действителни изживявания на Дзен през период от над пет столетия. „Вход без врата“ е сборник, съставен през xiii век, който съдържа задачите за ума, използвани при практикуването на Дзен. Текстовете на „Десетте бивола“, писани през xii век, и съпроводени от прекрасни илюстрации, представляват тълкувание на степените на осъзнатост, извеждащи към същината на Дзен. А „Центриране“ представя едно учение, съществувало в Индия отпреди четири хиляди години, от което нищо чудно да тръгват корените на Дзен.

***Прочетете тези четири книги и тогава се запитайте: Какво е Дзен? Защото за това именно и става дума в „Плътта на Дзен, костите на Дзен“.***

 